24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 147 της 12/30 Απρ. 1991 (ΦΕΚ Α΄60) Ορισμός αριθμού Μεσολαβητών – Διαιτητών. Έχοντας υπόψη: 1.Τις διατάξεις του άρθρ. 17 παρ. 3 του Νόμ. 1876/90 «ελεύθερες συλλογικές διαπραγματεύσεις και άλλες διατάξεις». 2.Την 1094/91 γνωμοδότηση του Συμβουλίου Επικρατείας, με πρόταση του Υπουργού Εργασίας, αποφασίζουμε: Αριθμός μεσολαβητών – διαιτητών Άρθρ.1.–1.Ο ανώτατος αριθμός θέσεων μεσολαβητών αποκλειστικής ή μη απασχόλησης είναι για όλη τη χώρα 50, από τους οποίους 20 μπορεί να είναι και διαιτητές. Το Διοικητικό Συμβούλιο του Οργανισμού Μεσολάβησης και Διαιτησίας αποφασίζει κατά την κρίση του πόσες από τις παραπάνω θέσεις μεσολαβητών – διαιτητών θα πληρωθούν κατά την πρώτη προκήρυξη καθώς και την τυχόν κατανομή τους κατά γεωργική περιφέρεια. Το Διοικητικό Συμβούλιο του Οργανισμού μπορεί να αποφασίζει την πλήρωση και άλλων θέσεων μεσολαβητών, εφ’ όσον προκύψει ανάγκη, με νεότερη προκήρυξη. 2.Το Διοικητικό Συμβούλιο του Οργανισμού καταρτίζει, κατόπιν επιλογής μεταξύ των υποψηφίων, τον ειδικό κατάλογο των μεσολαβητών και τον ειδικό κατάλογο των διαιτητών. Οι επιλεγέντες ως διαιτητές δύνανται να μετέχουν και στον ειδικό κατάλογο των μεσολαβητών. Αποκλείεται η άσκηση μεσολάβησης και διαιτησίας από το ίδιο πρόσωπο στην ίδια υπόθεση. Επιλογή μεσολαβητών – διαιτητών Άρθρ.2.–Η επιλογή των μεσολαβητών γίνεται μετά από δημόσια προκήρυξη. Το Διοικητικό Συμβούλιο του Οργανισμού αποφασίζει για ο περιεχόμενο και τον τόπο δημοσίευσης της προκήρυξης. Το Διοικητικό Συμβούλιο μελετά τους φακέλλους των υποψηφίων, καλεί όσους εξ αυτών κρίνει ότι έχουν τα προσόντα και επιλέγει τους κατά την κρίση του ικανοτέρους λαμβάνοντας υπ’ όψη και τα επί πλέον προσόντα που καθορίζει ο κανονισμός για προσλήψεις, κρίσεις και πειθαρχικές ποινές μεσολαβητών και διαιτητών. Άρθρ.3.–Οι μεσολαβητές – διαιτητές προσλαμβάνονται αφού προηγουμένως υπογράφουν με τον Οργανισμό Μεσολάβησης και Διαιτησίας σύμβαση παροχής ανεξαρτήτων υπηρεσιών. Το Διοικητικό Συμβούλιο του Οργανισμού αποφασίζει για το περιεχόμενο και τους όρους της σύμβασης παροχής ανεξαρτήτων υπηρεσιών. 